**ZMLUVA O ODVÁDZANÍ ODPADOVÝCH VÔD**

uzatvorená podľa ustanovenia § 15 ods. 7 písm. b) a podľa ustanovenia § 16 ods. 7 písm. b) Zákona č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach, v znení neskorších zmien a doplnkov

*(ďalej len „zmluva“)*

# 1. Zmluvné strany

|  |  |
| --- | --- |
| **DODÁVATEĽ** | **Združenie obcí Enviropark Pomoravie** |
| Sídlo: | Závod 243, 908 72 Závod |
| IČO: | 36 067 725 |
| IČ DPH: | SK 2021776174 |
| Bankové spojenie: | Prima banka Slovensko, a.s.. |
| Číslo účtu vo formáte IBAN: | SK66 5600 0000 0032 2742 8005 |
| Štatutár: | Ing. Richard Nimsch, predseda združenia |

*(ďalej len „dodávateľ“)*

## 1.2.

|  |  |
| --- | --- |
| **ODBERATEĽ** | |
| Meno a priezvisko, titul: |  |
| Telefónne číslo: |  |
| E-mail: |  |
| Adresa odberného miesta: |  |
| Adresa pre poštový styk na  zasielanie písomností a faktúr: |  |
| Číslo vodomera, stav vodomera |  |
| Počet osôb žijúcich v domácnosti |  |

*(ďalej len „odberateľ“)*

*(ďalej spoločne dodávateľ a odberateľ aj ako „zmluvné strany“ alebo jednotlivo ako „zmluvná strana“)*

# Predmet zmluvy

Predmetom tejto zmluvy je odvádzanie a príp. čistenie odpadových vôd verejnou kanalizáciou (*ďalej len „VK“*), ktorej vlastníkom alebo prevádzkovateľom je dodávateľ. Predmetom tejto zmluvy je zároveň aj úprava vzájomných práv a povinností zmluvných strán vyplývajúcich z odvádzania a príp. čistenia odpadových vôd VK pre odberateľa.

Odberateľ zároveň berie na vedomie, že vzájomné práva a povinnosti vyplývajúce z odvádzania odpadových vôd upravujú aj aplikovateľné právne predpisy, ďalej Všeobecné obchodné podmienky dodávateľa (ďalej len „*VOP*“), cenník dodávateľa, prevádzkový poriadok verejnej kanalizácie, reklamačný poriadok dodávateľa a iné dokumenty, ktorých obsah zverejňuje dodávateľ na svojej internetovej stránke.

# Určenie množstva odvedenej odpadovej vody verejnou kanalizáciou

* 1. V prípade ak odberateľ:
     1. nemá iný zdroj vody ako verejný vodovod, na ktorý je napojený a z ktorého čerpá vodu, množstvo odvedenej odpadovej vody určí dodávateľ v súčinnosti s dodávateľom vody podľa množstva dodanej vody. Takýmto spôsobom sa určí množstvo odvedenej odpadovej vody aj v prípade odberateľa, ktorý vlastní studňu, ale táto nie je napojená na vodovodný systém odberateľa, ktorý je následne prepojený na VK;
     2. vlastní studňu, ktorá je napojená na vodovodný systém odberateľa a tento je následne prepojený s VK, je odberateľ povinný na vlastné náklady nainštalovať na tento rozvod samostatný vodomer. Pre výpočet množstva odvedenej odpadovej vody sa použite súčet obidvoch odpočtov;
     3. nie je napojený na verejný vodovod, je pre výpočet množstva odpadovej vody odporúča sainštalovanie samostatného vodomeru na vlastnej studni a to pred rozvod vody v domácnosti. Množstvo odvedenej vody sa v takomto prípade určí odpočtom z meradla odberateľa;
     4. nie je napojený na verejný vodovod a nemá nainštalované ani samostatné meradlo podľa bodu 3.1.3., stanoví sa spotreba vody smernými číslami spotreby vody, ktoré sú uvedené v prílohe č. 1 vyhlášky č. 397/2003 Z. z. Ministerstva životného prostredia Slovenskej republiky, ktorou sa ustanovujú podrobnosti o meraní množstva vody dodanej verejným vodovodom a množstva vypúšťaných vôd, o spôsobe výpočtu množstva vypúšťaných odpadových vôd a vôd z povrchového odtoku a o smerných číslach spotreby vody, alebo na základe osobitného výpočtu.
  2. Bližšie podmienky týkajúce sa určenia výšky stočného určujú VOP.

# Cena a fakturácia stočného a iné poplatky

* 1. Stočné je cena za odvedenú odpadovú vodu. Stočné sa určuje ako súčin ceny za 1 m3 odvedenej a vyčistenej odpadovej vody VK a množstva odvedenej odpadovej vody. Cenu stočného určuje cenník dodávateľa a to podľa podmienok ustanovených vo VOP.
  2. Úhradu stočného vykonáva odberateľ na základe faktúry vystavenej dodávateľom za príslušné fakturačné obdobie.
  3. Splatnosť faktúry za stočné je 14 dní od jej vystavenia.
  4. Za omeškanie s úhradou peňažných záväzkov je dodávateľ oprávnený od odberateľa požadovať zaplatenie úrokov z omeškania vo výške určenej podľa príslušných právnych predpisov.
  5. Ak odberateľ neuhradí preddavok, alebo vyúčtovaciu faktúru najneskôr do dňa jej splatnosti určenej podľa VOP, je dodávateľ oprávnený postupovať v zmysle VOP.
  6. Ak odberateľ neuhradí faktúru v lehote jej splatnosti, zaplatí dodávateľovi za každú odoslanú písomnú upomienku povinný poplatok vo výške 2,50 EUR.
  7. Platby podľa tejto zmluvy sa považujú za uhradené dňom pripísania prostriedkov na účet dodávateľa.
  8. Ak dodávateľ obdrží od odberateľa úhradu platby bez jej identifikácie príslušným variabilným symbolom, dodávateľ je oprávnený si úhradu zaúčtovať na najskôr splatné pohľadávky, ktoré má voči odoberateľovi a to najskôr na príslušenstvo ako úroky z omeškania, prípadné trovy súdnych konaní a potom na istinu.
  9. Dodávateľ nezodpovedá odberateľovi za škodu a ušlý zisk, alebo akékoľvek iné náklady a poplatky, ku ktorých vzniku môže dôjsť nesprávnym označením platby zo strany odberateľa alebo nedoručením platby treťou osobou, vykonávajúcou platbu podľa tejto zmluvy v prospech odberateľa.
  10. Iné úkony spojené s odvádzaním odpadových vôd spoplatňuje dodávateľ podľa cenníka.

# Ukončenie zmluvy a podmienky poskytnutia služieb dodávateľa

* 1. Spôsob a podmienky ukončenia tejto zmluvy určujú VOP.
  2. Podmienky poskytnutia služieb dodávateľa, vrátane povinností odberateľa súvisiacich s odvádzaním odpadových vôd určujú VOP.

# 6. Osobné údaje, vyhlásenia a záverečné ustanovenia

* 1. Dodávateľ ako prevádzkovateľ osobných údajov týmto informuje odberateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, email, telefónne číslo, na účel uzatvorenia a plnenia tejto zmluvy. Osobné údaje odberateľa poskytovateľ spracúva na právnom základe plnenia zmluvy (čl. 6 ods. 1 písm. b) Všeobecného nariadenia na ochranu osobných údajov - nariadenia EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov; *ďalej len* „*GDPR*“) a osobné údaje štatutárneho orgánu odberateľa (ktorý je právnickou osobou) a kontaktných osôb odberateľov na základe oprávneného záujmu na riadnom a včasnom plnení tejto zmluvy (čl. 6 ods. 1 písm. f) GDPR). Dané osobné údaje budú spracúvané a uchovávané po dobu trvania zmluvného vzťahu a do uplynutia premlčacej doby na uplatnenie práv zo zmluvného vzťahu (do úplného vyporiadania právnych a iných nárokov vyplývajúcich z uzatvorených zmlúv). Získané osobné údaje nepodliehajú profilovaniu ani automatizovanému rozhodovaniu. Dodávateľ nezamýšľa prenos osobných údajov do tretej krajiny ani do medzinárodnej organizácie. Na základe písomnej žiadosti alebo osobne u dodávateľa majú tieto dotknuté osoby právo: (i) žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov; (ii) namietať spracúvanie svojich osobných údajov; (iii) na prenosnosť osobných údajov; (iv) podať návrh na začatie konania na Úrade na ochranu osobných údajov SR. Ďalšie informácie o spracúvaní osobných údajov dotknutých osôb, o ich právach, spôsoboch ich uplatnenia, prijatých bezpečnostných opatrenia, ako aj o príjemcoch osobných údajov (v relevantných prípadoch)je možné nájsť aj na internetovej stránke dodávateľa www.enviropark.sk. Odberateľ vyhlasuje, že sa so spracúvaním osobných údajov dotknutých osôb u poskytovateľa oboznámil a že v prípade, ak je právnickou osobou sa zaväzuje bez zbytočného odkladu pod podpise zmluvy oboznámiť aj ostatné dotknuté osoby s informáciami o spracúvaní ich osobných údajov u dodávateľa (jeho štatutárny orgán a/alebo iných zástupcov). .
  2. Odberateľ prehlasuje, že má platný list vlastníctva alebo nájomnú zmluvu, vzťahujúcu sa k nehnuteľnosti označenej v tejto zmluve ako odberné miesto, prípadne má súhlas vlastníka umožňujúci mu nehnuteľnosť užívať, vrátane práva uzatvoriť túto zmluvu a že všetky údaje, ktoré poskytuje dodávateľovi sú platné, aktuálne a bez chýb.
  3. Na skutočnosti touto zmluvou neupravené sa vzťahujú platné právne predpisy upravujúce oblasti dotknuté touto zmluvou, resp. predpisy vydané dodávateľom (napr. VOP). Podpisom tejto zmluvy odberateľ vyhlasuje, že sa s obsahom VOP ako aj obsahom dokumentov uvedených v článku 1. tejto zmluvy oboznámil, ich obsahu porozumel a zaväzuje sa ich dodržiavať.
  4. Meniť a dopĺňať túto zmluvu je možné písomnými dodatkami k nej. Možnosť zmeny VOP spôsobom predpokladaným vo VOP týmto nie je dotknutá.
  5. Táto zmluva je vyhotovená v 2 origináloch, pričom 1 originál zmluvy obdrží dodávateľ a 1 originál zmluvy obdrží odberateľ.
  6. Táto zmluva sa uzatvára na dobu neurčitú. Táto zmluva môže byť ukončená z dôvodov a za podmienok uvedených vo VOP.
  7. Táto zmluva nadobúda platnosť dňom podpisu a účinnosť v zmysle § 47a zákona č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.

*V ..............., dňa: ..................... V ..............., dňa: .....................*

Za dodávateľa: Za odberateľa:

............................................................... ..........................................................................

**Združenie obcí Enviropark Pomoravie**

Ing. Richard Nimsch, predseda